
PASIŪLYMAS 
LIETUVOS RESPUBLIKOS 
PACIENTŲ TEISIŲ IR ŽALOS SVEIKATAI ATLYGINIMO ĮSTATYMO NR.  I-1562 2, 7, 8, 13, 20 STRAIPSNIŲ IR V SKYRIAUS PAKEITIMO ĮSTATYMO PROJEKTUI 
NR. XIIIP-3083 (3)


	Eil.
Nr.
	Siūloma keisti
	

Pasiūlymo turinys



	
	Straipsnis
	Straipsnio dalis
	Punktas
	

	1.
	6
	
	
	Argumentai:
Atsižvelgiant į Seimo kanceliarijos Teisės departamento pastabą, kad bus paneigta asmens teisė ginti savo pažeistas teises teisme, jei bus nustatytas naikinamasis 3 metų terminas kreiptis į Komisiją dėl žalos atlyginimo, nes tam tikrais atvejais pacientas objektyviai gali ir nežinoti, kad jam yra padaryta žala ir per 3 metus nesikreips į Komisiją, siūlomi šie  įstatymo projekto 6 straipsnio pakeitimai.

Pasiūlymas:
Pakeisti projekto 6 straipsniu išdėstyto Pacientų teisių ir žalos sveikatai atlyginimo įstatymo 24 straipsnio 1 dalį ir ją išdėstyti taip:
 „1. Pacientas, norintis gauti žalos atlyginimą, ar kitas asmuo, turintis teisę į žalos atlyginimą ir norintis jį gauti, turi teisę ne vėliau kaip per 3 metus nuo dienos, kai pacientas sužinojo ar turėjo sužinoti, kad jo teisės pažeistos, teisių pažeidimo dienos Vyriausybės patvirtintame Turtinės ir neturtinės žalos, atsiradusios dėl paciento sveikatai padarytos žalos, atlyginimo tvarkos apraše (toliau – Aprašas) nustatyta tvarka kreiptis į Pacientų sveikatai padarytos žalos nustatymo komisiją (toliau – Komisija), veikiančią prie Sveikatos apsaugos ministerijos, su rašytiniu prašymu dėl žalos atlyginimo (toliau – prašymas). Komisija yra privaloma ikiteisminė institucija dėl žalos atlyginimo. Komisija prašymus nagrinėja neatlygintinai.“


	2.
	6
	
	
	Argumentai:
Atsižvelgiant į Seimo kanceliarijos Teisės departamento pastabą dėl prašymų nenagrinėjimo pagrindų bei siekiant užtikrinti paciento teisę į jam padarytos žalos visapusišką kompensavimą, siūloma tikslinti projektą ir atsisakyti nepageidaujamo laikino poveikio paciento sveikatai kriterijaus, kurio pagrindu Komisijai būtų galima atsisakyti nagrinėti skundą dėl galimai padarytos žalos atlyginimo. Atsižvelgiant į tai, siūlomi šie  įstatymo projekto 6 straipsnio pakeitimai.

Pasiūlymas:
Pakeisti projekto 6 straipsniu dėstomo Pacientų teisių ir žalos sveikatai atlyginimo įstatymo 26 straipsnio 4 dalį ir ją išdėstyti taip:
„4. Prašymai nenagrinėjami ir grąžinami prašymą pateikusiam asmeniui nurodant grąžinimo priežastis šiais atvejais:
1) kartu su prašymu pateikti ne visi, netinkamai įforminti dokumentai, kurie turi būti teikiami su prašymu, ir (ar) juose ir (arba) prašyme pateikta ne visa ir (ar) netiksli informacija ir prašymą pateikęs asmuo per šio straipsnio 3 dalyje nurodytą terminą neįvykdo reikalavimo ištaisyti trūkumus;
2) prašymas neįskaitomas;.
3) prašymu prašoma atlyginti žalą dėl nedidelio nepageidaujamo laikino poveikio paciento sveikatai, kurio kriterijai nustatyti Apraše.“

